Dit kom algemeen voor en is as gevolg van die haarsakkie wat ontsteek, gewoonlik as gevolg van 'n bakteriële of fungus infeksie. Dit is nie lewensgevaarlik nie, maar dit kan soms lelike sere veroorsaak. Ingroei hare is een tipe.
Klein rooi knoppies of wit puisies rondom haartjies. Dit kan later blasies vorm wat oopbars en rowe vorm. Vel jeuk.
Vel wat pyn.
Dit kan ook 'n groot knop vorm.
Mens kan dit probeer verhoed deur nie vreeslike stywe klere te dra nie. Deur minder te skeer, indien jy dit doen en wanneer jy skeer baie versigtig te werk te gaan. Was jou ook met warm water en antibakteriële seep voor jy skeer. Skeer in die rigting wat die hare groei. Spoel die skeermes tussendeur af met warm water. Sorg ook dat jy nie vuil baddens of swembaddens gebruik nie.
Besoek 'n dokter indien dit nie verdwyn na 'n paar dae nie. Behandeling bestaan gewoonlik uit 'n antibiotiese room of 'n anti-fungus room.
'n Boereraat is 'n koppie appelasyn by jou badwater. Dit help om die vel te beskerm teen infeksie en daai puisies op die boude.